CELEX: 32015R0050
Language: hr
Date: 2015-01-14 00:00:00
Title: Provedbena uredba Komisije (EU) 2015/50 оd 14. siječnja 2015. o izmjeni Priloga I. Uredbi Vijeća (EZ) br. 32/2000 u pogledu uvođenja novih carinskih kvota Unije određenih GATT-om za čokoladu, proizvode od šećera i kekse

15.1.2015   
            
            
               HR
            
            
               Službeni list Europske unije
            
            
               L 9/20
            
         PROVEDBENA UREDBA KOMISIJE (EU) 2015/50
   оd 14. siječnja 2015.
   o izmjeni Priloga I. Uredbi Vijeća (EZ) br. 32/2000 u pogledu uvođenja novih carinskih kvota Unije određenih GATT-om za čokoladu, proizvode od šećera i kekse
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 32/2000 od 17. prosinca 1999. o otvaranju i upravljanju carinskim kvotama Zajednice određenih GATT-om i određenim carinskim kvotama Zajednice, i o utvrđivanju detaljnih pravila za usklađivanje kvota i o stavljanju izvan snage Uredbe Vijeća (EZ) br. 1808/95 (1), a posebno njezin članak 9. stavak 1. točku (b) prvu alineju,
   budući da:
   
               (1)
            
            
               Uredbom (EZ) br. 32/2000 otvorene su carinske kvote Unije određene GATT-om za uporabu po kronološkom redu datuma prihvaćanja carinskih deklaracija te je predviđeno upravljanje njima.
            
         
               (2)
            
            
               Odlukom Vijeća 2014/116/EU (2) Vijeće je odobrilo Sporazum u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji.
            
         
               (3)
            
            
               Sporazumom u obliku razmjene pisama predviđene su nove godišnje carinske kvote za čokoladu, proizvode od šećera i kekse. Radi provedbe tih novih godišnjih carinskih kvota potrebno je izmijeniti Uredbu (EZ) br. 32/2000.
            
         
               (4)
            
            
               Budući da je Sporazum u obliku razmjene pisama stupio na snagu 1. srpnja 2014., odgovarajući dio ove Uredbe trebao bi se primjenjivati od istog datuma.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 32/2000 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 5, 8.1.2000., str. 1.
   
   
      (2)  Odluka Vijeća 2014/116/EU od 28. siječnja 2014. o sklapanju Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji (SL L 64, 4.3.2014., str. 1.).
   
      PRILOG
      Sljedeći redci umeću se u tablicu u Prilogu I. Uredbi (EZ) br. 32/2000:
      
         
                     „09.0052
                  
                  
                     1806 20
                     1806 31
                     1806 32
                     1806 90
                  
                  
                      
                  
                  
                     Čokolada
                  
                  
                     od 1. srpnja do 30. lipnja
                  
                  
                     2 026 tona
                  
                  
                     38
                  
               
                     09.0053
                  
                  
                     1704
                  
                  
                      
                  
                  
                     Proizvodi od šećera (uključujući bijelu čokoladu), bez kakaa
                  
                  
                     od 1. srpnja do 30. lipnja
                  
                  
                     2 289 tona
                  
                  
                     35
                  
               
                     09.0054
                  
                  
                     1905 90
                  
                  
                      
                  
                  
                     Osim hruskavog kruha (krisp), medenjaka začinjenih ingverom (đumbirom) i slično, slatkih keksa, vafla i oblata, dvopeka (prepečenac), tostiranog kruha i sličnih prepečenih proizvoda
                  
                  
                     od 1. srpnja do 30. lipnja
                  
                  
                     409 tona
                  
                  
                     40”